Seto kuningriik
Seto kuningriik ehk Seto kuningriigipäev on augusti esimesel laupäeval peetav roteeruva toimumiskohaga seto kultuuri suursündmus, millest saavad lisaks setodele osa võtta ka seto kultuuri huvilised. Kuningriigipäeva keskpäeval kuulutatakse üheks päevaks Seto kuningriigi seadused Eesti ja Vene seadustest kõrgemalseisvaiks ning päeva jooksul peetakse seto pärimuskultuuriga seotud võistlusi. Samuti valitakse kuningriigipäeval setode esindusisik ülemsootska.